laion/Wikipedia-Exotic huggingface dataset:
მწკრივი (გრამატიკა)

მწკრივი — ზმნის ფორმათა ისეთი ჯგუფი, რომელშიც გაერთიანებულია მხოლოდ პირისა და რიცხვის მიხედვით განსხვავებული ფორმები. მწკრივში მყოფი ფორმები ერთმანეთისგან განსაკუთრებული ნიშნებით არ განირჩევიან, ისინი განსხვავდებიან მხოლოდ ზმნის დაბოლოებით. ახალ ქართულ სალიტერატურო ენაში გამოყოფილია 11 მწკრივი, რომლებიც სამ ჯგუფად, ანუ სამ სერიად იყოფა. აქედან, პირველი სერია 6 მწკრივს აერთიანებს, მეორე — ორს, ხოლო მესამე — სამს. აკაკი შანიძე, ლეო კვაჭაძე, „ქართული ენა“, საქართველოს მაცნე, გვ. 68, თბ., 2014 წელი. მორფოლოგია – ქართული ენა ახლანდელი დროის გამოხატვა ზმნაში დაარქივებული 2021-09-24 საიტზე Wayback Machine.
დისიმილაცია

დისიმილაცია, განმსგავსება (ლათ. dissimilatio < dissimilis — არამსგავსი, განსხვავებული) — ერთი სიტყვის ორი ერთმანეთის მსგავსი ან ერთგვარი ბგერიდან ერთ-ერთის შეცვლა, რითაც მატულობს განსხვავება მათ შორის; ამის შედეგად შესაძლოა დაიკარგოს ცვლილი ბგერა. დისიმილაცია ასიმილაციის (დამსგავსების) საწინააღმდეგო პროცესია. ის შეიძლება იყოს როგორც პროგრესული და რეგრესული, ასევე კონტაქტურიც და დისტანციურიც. მაგალითი: ლბილი → რბილი. ↑ ახვლედიანი გ., მასალები საენათმეცნიერო ტერმინთა ლექსიკონისთვის, ტ. I, თბ.: მერიდიანი, 2010. ↑ შანიძე აკაკი, კვაჭაძე ლეო, ქართული ენა 5, თბ.: საქართველოს მაცნე, 2014. — გვ. 44.
გია ბენაშვილი

გიორგი (გია) ბენაშვილი (დ. 30 სექტემბერი, 1964, თბილისი) — ქართველი ინჟინერი, იურისტი, პოლიტიკოსი. 1986 წელს დაამთავრა ვ. ი. ლენინის საქართველოს პოლიტექნიკური ინსტიტუტი და თბილისის იურიდიული ინსტიტუტი. 1986-1988 წლებში საწარმოო გაერთიანება „ანალიტხელსაწოს“ უფროსი ინჟინერი; 1988-1991 წლებში სსრ უშიშროების კომიტეტის ოპერთანამშრომელი; 1991-1992 წლებში სრ უშიშროების სამინისტროს უფროსი ოპერრწმუნებული; 1992-1993 წლებში საინფორმაციო-სადაზვერვო სამსახურის უფროსი ოპერრწმუნებული; 1993-1994 წლებში საქართველოს უშიშროების სამსახურის უფროსი ოპერრწმუნებული; 1994-1996 წლებში საქართველოს სამთავრობო დაცვის სამსახურის ცვლის უფროსი; 1996-1998 წლებში საქართველოს პრეზიდენტის ოპერსამსახურის სამსახურის უფროსი; 1998-2003 წლებში სახელმწიფო დაცვის სპეცსამსახურის უფროსის მოადგილე; 2003-2005 წლებში საბაჟო დეპარტამენტის თავმჯდომარის მოადგილე; 2005-2007 წლებში ფინანსთა სამინისტროს გენერალური ინსპექციის უფროსი; 2007-2008 წლებში შპს „კალა-კაპიტალის“ უსაფრთხოების სამსახურის ხელმძღვანელი; 2008-2009 წლებში შპს „ყაზტრანსგაზის“ უსაფრთხოების სამსახურის ხელმძღვანელი; 2009-2013 წლებში შპს „რომპეტროლის“ უსაფრთხოების სამსახურის ხელმძღვანელი; 2013-2014 წლებში შპს „ყაზტრანსგაზის“ უსაფრთხოების სამსახურის ხელმძღვანელი; 2014-2015 წლებში შპს „ყაზტრანსგაზ-თბილისის“ სპეცმმართველი; 2015-2016 წლებში გაზის ტრანსპორტირების კომპანიის გენერალური დირექტორი; 2016 წელს შპს „ყაზტრანსგაზი-თბილისის“ სპეციალური მმართველი. 2016–2020 წლებში იყო საქართველოს მე-9 მოწვევის პარლამენტის წევრი პარტიული სიით, ფრაქცია „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. გია ბენაშვილი — საქართველოს ბიოგრაფიული ლექსიკონი გია ბენაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ თანამდებობის პირის ქონებრივი მდგომარეობის დეკლარაცია: გია ბენაშვილ. declaration.gov.ge (1 აპრილი, 2020). ციტირების თარიღი: 6 მაისი, 2020.[მკვდარი ბმული] ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 6 დეკემბერი, 2020.
ასიმილაცია (ენათმეცნიერება)

ასიმილაცია, დამსგავსება — სიტყვაში ბგერის ისე შეცვლა, რომ იგი ემსგავსება იმავე სიტყვის სხვა ბგერას. მაგალითად: შიში (← სიში); შიმშილი (← სიმშილი); შეშა (← სეშა); ცეცხლი (← სეცხლი). არსებობს ასიმილაციის რამდენიმე სახე: მანძილის მიხედვით არსებობს კონტაქტური (უშუალო მეზობლობაში) და დისტანციური (დაშორებული მანძილით) ბგერათასიმილაცია. ხოლო მიმართულებების მიხედვით ასიმილაცია ორგვარია, პროგრესიული და რეგრესიული. პირველის დამსგავსებას მეორესთან რეგრესიული ასიმილაცია ეწოდება, რეგრესიული ასიმილაცია შესაძლოა იყოს სრული ან ნაწილობრივი. ასიმილაცია პროგრესიულია, იმ შემთხვევაში როდესაც იგი მიმართულია სიტყვის დასაწყისისკენ. არსებობს ასიმილაციის საწინააღმდეგო ფონეტიკური მოვლენა – დისიმილაცია, ანუ განმსგავსება. ასიმილაციის მსგავსად, დისიმილაციაც შეიძლება იყოს პროგრესული და რეგრესული, კონტაქტურიც და დისტანციურიც. დისიმილაცია აკაკში შანიძე, ლეო კვაჭაძე, „ქართული ენა 5“, საქართველოს მაცნე, გვ. 44, თბ., 2014 წელი. ქართველურ ენათა სტრუქტურის საკითხები დაარქივებული 2024-06-29 საიტზე Wayback Machine. ფონეტიკური პროცესები
ირაკლი ბერაია

ირაკლი ბერაია (დ. 26 ოქტომბერი, 1978, სენაკი) — ქართველი დიპლომატი, პოლიტიკოსი. დაამთავრა საქართველოს დიპლომატიური აკადემია სპეციალობით საერთაშორისო ურთიერთობები-საგარეო პოლიტიკური დიპლომატია და ვესტმინსტერის უნივერსიტეტი დიპლომატიის მაგისტრის ხარისხით. 1999-2001 წლებში საქართველოს წითელი ჯვრის საზოგადოება, დასავლეთ საქართველოს კოორდინატორი; 2001 წელს წითელი ჯვრისა და წითელი ნახევარმთვარის საზოგადოებათა საერთაშორიისო ფედერაცია, საქართველოს დელეგაცია, სამეგრელო-ზემო სვანეთის რეგიონული კოორდინატორი; 2002 წელს შპს „ქსილოტრანსი“, გენერალური დირექტორის თანაშემწე; 2002-2004 წლებში შპს „ქსილოტრანსი“, ტყეებისა და ნედლეულის დეპარტამენტის დირექტორი; 2004 წელს საქართველოს პარლამენტი, მოწვეული სპეციალისტი; 2007 წელს ეკონომიკური განვითარების სამინისტრო, ეროვნული საინვესტიციო სააგენტოს დირექტორი; 2007-2008 წლებში შპს „სპეცტექნიკარესურსი“, გენერალური დირექტორის მოადგილე; 2012 წელს „ქართული ოცნება“, სამეგრელო-ზემო სვანეთის კოორდინატორი; 2012-2015 წლებში შინაგან საქმეთა სამინისტრო, რეფორმებისა და განვითარების დეპარტამენტის დირექტორი; 2015-2016 წლებში სახელმწიფო უსაფრთხოების სამსახური, საინფორმაციო-ანალიტიკური დეპარტამენტის დირექტორი. 2016-2020 წლებში იყო საქართველოს მე-9 მოწვევის პარლამენტის წევრი (სენაკის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2024 წლის 5 აპრილს პრემიერ-მინისტრის ბრძანებით დაინიშნა საქართველოს დაზვერვის სამსახურის უფროსად. ირაკლი ბერაია — საქართველოს ბიოგრაფიული ლექსიკონი ირაკლი ბერაია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020. ↑ საქართველოს დაზვერვის სამსახურის უფროსად ირაკლი ბერაია დაინიშნა
დაჩი ბერაია

ირაკლი (დაჩი) ბერაია (დ. 23 ივლისი, 1976, ხობი) — ქართველი ეკონომისტი, პოლიტიკოსი. 1998 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი ფინანსებისა და საბანკო საქმის სპეციალობით. 2001 წელს სს „გაერთიანებული ქართული ბანკის“ შიკრიკი; 2001-2004 წლებში სს „გაერთიანებული ქართული ბანკის“ სპეციალისტ-შემფასებელი, მთავარი სპეციალისტ-შემფასებელი; 2004-2008 წლებში სს ბანკი „ქართუს“ — საკრედიტო მენეჯერი; 2008 წელს სს ბანკი „ქართუს“ სესხების ადმინისტრირების და მეთოდოლოგიის განყოფილების უფროსი; 2008-2013 წლებში სს ბანკი „ქართუს“ სესხების ადმინისტრირების და მეთოდოლოგიის განყოფილების უფროსი-საკრედიტო დეპარტამენტის დირექტორის მოადგილე; 2013-2016 წლებში სს ბანკი „ქართუს“ ცენტრალიზებული ადმინისტრირების დეპარტამენტის დირექტორი. 2016-2020 წლებში იყო საქართველოს მე-9 მოწვევის პარლამენტის წევრი (ხობის მაჟორიტარი), საარჩევნო ბლოკი: „ქართული ოცნება — დემოკრატიული საქართველო“. 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. დაჩი ბერაია — საქართველოს ბიოგრაფიული ლექსიკონი დაჩი ბერაია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 19 დეკემბერი, 2020.
ჰოი-ნამ-დანგის ეროვნული პარკი

ჰოი-ნამ-დანგის ეროვნული პარკი (ტაი. อุทยานแห่งชาติห้วยน้ำดัง) — ეროვნული პარკი ტაილანდში, ჩიანგმაის პროვინციასა და მეჰონგსონის პროვინციაში. მთიანი პარკი მდიდარია მთიანი ხედებით, ჩანჩქერებითა და ცხელი წყაროებით. ჰოი-ნამ-დანგის ეროვნული პარკი მდებარეობს ჩიანგმაისა და მეჰონგსონ პროვინციებიდან 100 კმ-ის მოშორებით. პარკის ფართობი 1252 კმ². პარკის უმაღლესი მწვერვალი, დოი ჩანგი 1 962 მეტრის სიმაღლისაა. პარკში მოედინება მდინარეები: პაი და პინგი. დოი ჩანგისა და დოი ქიუს მთებიდან მეზობელი მთიანეთის პეიზაჟების, ხოლო ზამთარში „ღრუბლების ზღვის“ დანახვაა შესაძლებელი. პარკის სახელწოდება დაკავშირებულია ჩანჩქერ ჰოი-ნამ-დანგის სახელთან. ჩანჩქერი 50 მეტრის სიმაღლისა და 40 მეტრის სიგანისაა. პარკის ცხელ წყაროებს შორისაა პონგ დუიტი. პარკი ფოთლოვანი და მარადმწვანე ტყეებითაა დაფარული. ხის სახეობებს შორისაა: takian, Dipterocarpus alatus, Michelia floribunda, Ailanthus triphysa, Xylia xylocarpa, Lagerstroemia tomentosa, Pterocarpus macrocarpus, Toona ciliata, tabaek, Sumatran pine, Shorea obtusa დაShorea siamensis. ბინადრობენ სპილოები, ინდური სამბარები, ვეფხვები, მაკაკები, მანგუსტები და ველური ღორები. ალიონი დოი კიო ლომიდან ფიჭვის ბანაკი პონგ დუიტის ცხელი წყაროები Ailanthus triphysa ინდური სამბარი National Parks of Thailand: Huai Nam Dang National Park official website ↑ 1.0 1.1 1.2 1.3 (2006) National Parks in Thailand. Department of National Parks, Wildlife and Plant Conservation, გვ. 26–27. ISBN 974-286-087-4. ციტირების თარიღი: 16 Apr 2014.  დაარქივებული 2014-06-16 საიტზე Wayback Machine. ↑ „Huai Nam Dang National Park“. Bangkok Post. ციტირების თარიღი: 16 Apr 2014.
1029

ვიკისაწყობში არის გვერდი თემაზე: 1029 1029 (ათას ოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის XI საუკუნის მე-3 დეკადის მე-9 წელი. დასრულდა სვეტიცხოვლის მშენებლობა თავადმა იაროსლავმა გაილაშქრა იასებზე (ოსებზე) მთავარი სტატია: კატეგორია:დაბადებული 1029. 20 იანვარი  : ალფ-არსლანი — სელჩუკთა იმპერიის სულთანი (1063–1072) (გ. 1072) ალფ-არსლანი - სელჩუკთა დინასტიის მეორე სულთანი მთავარი სტატია: კატეგორია:გარდაცვლილი 1029. = არსუკისძე - ქართველი ხუროთმოძღვარი საქართველო საქართველოს სამეფო : ბაგრატ IV, ძე გიორგი I-ისა - ერთიანი საქართველოს მეფე (1027 - 1072) კახეთის სამთავრო : გაგიკი - კახეთის ქორეპისკოპოსი (1029 - 1058) თბილისის საამირო : ჯაფარ III იბნ ალი - თბილისის ამირა (1012-1045) საქართველოს ეკლესია : მელქისედეკ I - საქართველოს კათოლიკოს-პატრიარქი (1012-1030) სამხრეთი კავკასია ანისის სამეფო : აშოტ IV - ანისის (შირაკის) მეფე (1020-1040) ვანანდის სამეფო : გაგიკ-აბასი - ვანანდის (ყარსის) მეფე (1029- 1065) სიუნიკის სამეფო : სუმბატ II - სიუნიკის მეფე (1019-1070) სამხრეთ-დასავლეთი აზია ბიზანტიის იმპერია : რომან III - ბიზანტიის იმპერატორი (1028 - 1034) ღაზნევიდების სახელმწიფო : მაჰმუდ ღაზნევი - სულთანი (998-1030) ბაღდადის სახალიფო : ალ-ქადირი - ბაღდადის ხალიფა (991-1031) აღმოსავლეთი ევროპა კიევის რუსეთი : იაროსლავ I ბრძენი – დიდი მთავარი (1019-1054) პოლონეთი : მიეშკო II - პოლონეთის მეფე (1025-1031) დასავლეთი ევროპა საღვთო რომის იმპერია : კონრად II - იმპერატორი (1024-1039) და გერმანიის მეფე საფრანგეთი : რობერტ II - საფრანგეთის მეფე (996-1031) ინგლისი : კნუდ I დიდი - ინგლისის მეფე (1016-1035) წმინდა საყდარი : იოანე XIX - რომის პაპი (1024-1032)
კენგ-ჩეთ-ქვეს ეროვნული პარკი

კენგ ჩეთ ქვეს ეროვნული პარკი (ტაი. อุทยานแห่งชาติแก่งเจ็ดแคว) — ეროვნული პარკი ფიტსანულოკის პროვინციაში, ტაილანდში. პარკის ფართობი 261 კმ²-ია. დაფარულია კლდოვანი მთებითა და შერეული ფოთლოვანი, ფოთლოვანი, მთის მარადმწვანე და მშრალი მარადმწვანე ტყეებისგან. პარკის ტყეები 4 ნაწილად იყოფა: ქენგ ჩეთ ქჰვაეს სატყეო პარკი, ქჰვაე ნოის ტყე, სუან მიანგის ტყე და კჰაო კრაიანგის ტყე. პარკში ხარობს: ტექის ხე, Afzelia xylocarpa Roxb, Xylia xylocarpa და Pterocarpus macrocarpus. ბინადრობენ ინდური მუნჯაკები, გარეული ღორები, მაიმუნები, კურდღლები და სხვადასხვა სახეობის ფრინველი, ქვეწარმავალი და თევზი. ↑ Kaeng Chet Khwae National Park. დაარქივებულია ორიგინალიდან — 8 აგვისტო 2019. ციტირების თარიღი: 8 August 2019. ↑ 2.0 2.1 2.2 Kaeng Chet Khwae National Park. Department of National Parks, Wildlife and Plant Conservation. დაარქივებულია ორიგინალიდან — 26 March 2016. ციტირების თარიღი: 24 May 2017.
კრიმინალური აზროვნება

„კრიმინალური აზროვნება“ — ამერიკული კრიმინალური სატელევიზიო დრამა, შექმნილია ჯეფ დევისის მიერ. სერიალის პრემიერა 2005 წლის 22 სექტემბერს, ამერიკულ ინგლისურენოვან კომერციულ ტელეარხ CBS-ზე შედგა. 2020 წლის 19 თებერვალს მეთხუთმეტე სეზონის გადაღებით დასრულდა. სერიალში FBI-ის სპეც-აგენტები, ქცევითი ანალიზის განყოფილების წევრები, მონაწილეობას იღებენ საგამომძიებო პროცესებში, და ცდილობენ მძიმე დამნაშავეების დაკავებას. სერიალის მთავარი 7 პერსონაჟია: ჯეისონ გიდიონი (მენდი პეტინკინი), აარონ ჰაჩნერი (თომას გიბსონი), ელი გრინვეი (ლოლა გლაუდინი), დერეკ მორგანი (შემარ მური), სპენსერი რიდი (მეთიუ გრეი გუბლერი), ჯენიფერ ჯეროუ (ანდრეა ჯოი ქუქი) და პენელოპე გარსია (კირსტენ ვანგსნესი). სერიალის ქასთმა 15 სეზონის განმავლობაში, მნიშვნელოვანი ცვლილებელი განიცადა, მთავარი პერსონაჟები ჩანაცვლებული იქნა სხვა მსახიობებით: ემილი პრენტისი (პეიჯეტ ბრიუსტერი), დეივიდ როსი (ჯო მანტენია), ეშლი სივერი (რეიჩელ ნიკოლსი), ალექს ბლეიკი (ჯენი ტრიპლეჰორნი), ქეითი კალაჰანი (ჯენიფერ მარია ჰეუიტი), ტარა ლევისი (აიშა ტაილერი), ლუკ ალვესი (ადამ როდრიგესი), სტივენ ვოლკერი (დეიმონ გუპტონი) და მეთ სიმონსი (დენიელ ჰენი). კრიმინალურმა აზროვნებამ დიდი აღიარება მოიპოვა. იგი 15 სეზონის განმავლობაში CBS-ზე ერთ-ერთი ყველაზე ნახვადი შოუ იყო. სერიალი მთლიანობაში მოიცავს 15 სეზონს და 324 ეპიზოდს. ↑ Andreeva, Nellie; Andreeva, Nellie. 'Criminal Minds' To End Run With 10-Episode 15th & Final Season On CBS. Deadline Hollywood (January 11, 2019). ციტირების თარიღი: January 14, 2019 ↑ Andreeva, Nellie. (November 11, 2019) CBS Sets Winter Schedule: 'Criminal Minds' Returns To Original Slot For Final Season, 'NCIS: New Orleans' Moves to Sunday. Deadline Hollywood. ციტირების თარიღი: November 11, 2019 კრიმინალური აზროვნება
დავით ლორთქიფანიძე

დავით ოთარის ძე ლორთქიფანიძე (დ. 5 აგვისტო, 1963, თბილისი) — ქართველი ანთროპოლოგი და არქეოლოგი, მეცნიერებათა დოქტორი (2001), საქართველოს ეროვნული მუზეუმის გენერალური დირექტორი (2004-დან), თბილისის სახელმწიფო უნივერსიტეტის პროფესორი, საქართველოს მეცნიერებათა ეროვნული აკადემიის წევრ–კორესპონდენტი (2009), აშშ-ის მეცნიერებათა ეროვნული აკადემიის უცხოელი წევრი (2007), ხელოვნებისა და მეცნიერების მსოფლიო აკადემიის (WAAS, აშშ) ნამდვილი წევრი (2007). ცნობილი არქეოლოგის ოთარ ლორთქიფანიძის ვაჟი. 1985 წელს დაამთვარა თსუ-ს გეოგრაფია-გეოლოგიის ფაკულტეტი, ხოლო 1992 წელს დაიცვა საკანდიდატო დისერტაცია. 1999-2000 წლებში პარიზის ნაციონალური ისტორიული მუზეუმის მიწვეული პროფესორი იყო. გამოქვეყნებული აქვს 100-მდე სამეცნიერო ნაშრომი (მათ შორის რამდენიმე მონოგრაფია) ანთროპოლოგიის, პალეოეკოლოგიის, ჰომინიდების ევოლუციისა და არქეოლოგიის დარგში. ორგანიზებული აქვს მრავალი მნიშვნელოვანი სამეცნიერო და კულტურული ღონისძიება. 2002 წლიდან ევროპის კულტურის პარლამენტის წევრია. მიღებული აქვს მრავალი ჯილდო: საქართველოს ღირსების ორდენი (2000), მონაკოს პრინცის ორდენი (2001), ფრანგული ორდენი "Palmes Academiques" (2002), საფრანგეთის ღირსების ორდენი (2006), გივი მარგველაშვილის პრემია (2015). დმანისის არქეოლოგიურ გათხრებზე მუშაობისას ჯგუფმა მისი ხელმძღვანელობით აღმოაჩინა უძველესი ადამიანისმაგვარი არსების თავის ქალა, რომელსაც homo erectus-ის წინაპრად მიიჩნევენ, დროებითი სახელით Homo georgicus. შეგიძლიათ იხილოთ მედიაფაილები თემაზე „დავით ლორთქიფანიძე“ ვიკისაწყობში. დავით ლორთქიფანიძე — საქართველოს ბიოგრაფიული ლექსიკონი ↑ https://www.goethe.de/resources/files/pdf290/liste_preistraegerinnen_goethe-medaille_1955-20222023.pdf ↑ დავით ლორთქიფანიძეს გივი მარგველაშვილის სახელობის პრემია გადაეცემა. ghn.ge (28 იანვარი, 2015). ციტირების თარიღი: 27 აპრილი, 2020.
ა. ჯ. კუკი

ანდრეა ჯოი კუკი (დ. 22 ივლისი, 1978) — კანადელი მსახიობი. ცნობილია სპეცაგენტის, ჯენიფერ „ჯეიჯეი“ ჯეროუს როლით, რომელიც მან CBS-ს კრიმინალურ ტელესერიალში, „კრიმინალური აზროვნება“ (2005-2020) ითამაშა. მას ასევე მონაწილეობა აქვს მიღებული სხვა სატელევიზიო სერიალებსა და ფილმებში, მათ შორისაა: სატელევიზიო სერიალი „მაღალი ადგილი“ (2000), კანადურ-ბრიტანული ფილმი „კაკალი“ (2001), ამერიკული დრამა „თვითმკვლელი ქალწულები“ (1999), „გაყინულები“ (2001) და „საბოლოო დანიშნულება 2“ (2003). ↑ Sean Daly. (2003-02-01) Whitby star reaches her Destination; Career, love life on roll Teen flick pure fun. Toronto Star. დაარქივებულია ორიგინალიდან — 2012-10-22. ციტირების თარიღი: 2009-09-27.
შემარ მური

შემარ ფრენკლინ მური (დ. 20 აპრილი, 1970) — ამერიკელი მსახიობი და მოდელი. 1994 წლიდან 2005 წლამდე, მალკოლმ უინტერსის როლს თამაშობდა „ახალგაზრდა და მოუსვენარში“, 2005 წლიდან 2016 წლამდე დეტექტიურ ტელესერიალში, „კრიმინალურ აზროვნებაში“ ასრულებდა დერეკ მორგანის როლს. 1999 წლიდან 2003 წლამდე მასპინძლობდა ამერიკულ სატელევიზიო პროგრამა „Soul Train“-ს. 2002– 2003 წლებში ამერიკულ სამეცნიერო ფანტასტიკურ ტელესერიალ „მტაცებელ ფრინველებში“ რეგულარულად იღებდა მონაწილეობას. 2017 წელს ტელესერიალ „S.W.A.T“-ში თამაშობდა მთავარ როლს. შეგიძლიათ იხილოთ მედიაფაილები თემაზე „შემარ მური“ ვიკისაწყობში. შემარ მურის ბიოგრაფია შემარ მური – IMBD-ზე
ლოლა გლაუდინი

ლოლა გლაუდინი (დ. 24 ნოემბერი, 1971) — ამერიკელი მსახიობი. ცნობილია სპეცაგენტის, ელი გრინვეის შესრულებული როლით, რომელიც მან CBS-ს დეტექტიურ ტელესერიალში „კრიმინალური აზროვნება“ ითამაშა. მას დებორაჰ ციცერონის როლი აქვს შესრულებული HBO-ს ამერიკულ კრიმინალურ დრამაში „სოპრანოსები“. გლაუდინი 1971 წლის 24 ნოემბერს დაიბადა მანჰეტენში, ნიუ-იორკში, აშშ-ში. მამამისი რობერტ გლაუდინი ამერიკელი მსახიობი და დრამატურგია, ხოლო დედამისი ნინა დიანა, რომელიც ებრაულ ოჯახში დაიბადა, მწერალი და კალიფორნიის ერთ-ერთი კოლეჯის ინსტრუქტორი. გლაუდინმა დაამთავრა ხელოვნების სკოლა „ბარდ-კოლეჯი“. ცხოვრობს ბრუკლინში, მეუღლესთან და ორ შვილთან ერთად. ↑ https://justrichest.com/lola-glaudini-bio/ ლოლა გლაუდინის ბიოგრაფია — IMBD-ზე
ბახშიბეი მაჩაბელი

ბახშიბეი სულეიმანის ძე მაჩაბელი, ბახში-ბეგი, ბახჩი-ბეგი — მესხეთის მუსლიმთა ერთ-ერთი პოლიტიკური ლიდერი 1917-1921 წლებში, მემამულე (ბეგი), საქართველოს შეიარაღებული ძალების პოლკოვნიკი (1919). ფლობდა მამულებს სოფელ დანიეთში (ახლანდ. ასპინძის მუნიციპალიტეტი). იყო ქართველთა შორის წერა-კითხვის გამავრცელებელი საზოგადოების ახალციხის განყოფილების წევრი (1915 წლიდან). 1910-იან წლებში მსახურობდა ახალციხის რაიონის მირაბად (წყლის გამანაწილებელი მოხელე). 1917 წელს ამიერკავკასიის განსაკუთრებული კომიტეტის მიერ დანიშნული იყო ქვაბლიანის უბნის კომისრად. 1918-1919 წლებში სერვერ-ბეგ ათაბაგის თანამებრძოლი და მესხეთის მუსლიმ მეამბოხეთა ერთ-ერთი ხელმძღვანელი იყო. 1919 წლის მარტში სათავეში ჩაუდგა მუსლიმთა იმ ნაწილს, რომელმაც საქართველოს რესპუბლიკასთან შეერთებას დაუჭირა მხარი. ამავე წელს შეუერთდა ქართველ მაჰმადიანთა დივიზიონს და მიიღო პოლკოვნიკის წოდება. 1920 წლის მაისში მეთაურობდა ქართული ჯარის იმ ნაწილს, რომელმაც ბრიტანელებთან შეთანხმებით ართვინი დაიკავა. 1920 წლის ოქტომბერში იყო მთავრობის წარმომადგენელი არტაანის ოლქში. 1921 წელს საქართველოში საბჭოთა რეჟიმის დამყარების შემდეგ ემიგრაციაში წავიდა თურქეთში. ↑ 1.0 1.1 მესხია ე., ბრძოლა საქართველოსთვის ერთიანობისთვის 1918-1920. ბათუმი, 2004 — გვ. 32, 113. ↑ Умарова-Гозалишвили Х. Трагедия месхов. — Тбилиси, 2004. — გვ. 58. ↑ 1920 წლის 3 მაისი: ქართული ჯარი ართვინში შევიდა, პროექტი „რესპუბლიკა — 100“. «სივილ ჯორჯია». ↑ ქშწკ გამავრცელებელი საზოგადოების პროსოპოგრაფიულ მონაცემთა ბაზა (თბილისი, 2017). ილიას სახელმწიფო უნივერსიტეტის ლინგვისტურ კვლევათა ინსტიტუტი. პირი 4232; წვდომის თარიღი: 2020-05-06.
პეიჯეტ ბრიუსტერი

პეიჯეტ ვალერი ბრიუსტერი (ინგლ. Paget Valerie Brewster; დ. 10 მარტი, 1969) — ამერიკელი მსახიობი და მომღერალი. თამაშობდა კეიტის როლს NBC-ს სატელევიზიო სერიალ „მეგობრების“ მეოთხე სეზონში. ცნობილია სპეცაგენტის ემილი პრენტისის შესრულებული როლით, რომელსაც იგი ამერიკულ სატელევიზიო კრიმინალურ დრამაში, „კრიმინალურ აზროვნებაში“ 2006–2012 წლებში ასრულებდა. 2016 წლიდან ისევ განაგრძო რეგულარული მონაწილეობა. მას ამერიკულ ანიმაციურ სერიალ „Dan Vs.“-ში გახმოვანებული აქვს ელისი და მისტერ მამბლი, ხოლო ფრენკი დარტი სატელევიზიო სიტკომის „საზოგადოების“ ფინალურ სეზონში. 2017 წელს მან ანიმაციურ სერიალ „იხვების თავგადასავალში“ იხვი დონალდის ტყუპი, დელა გაახმოვანა. შეგიძლიათ იხილოთ მედიაფაილები თემაზე „პეიჯეტ ბრიუსტერი“ ვიკისაწყობში. პეიჯეტ ბრიუსტერი – IMBD-ზე პეიჯეტ ბრიუსტერი – TV Guide-ზე
ივლისის რევოლუცია

ივლისის რევოლუცია (ფრანგ. Révolution de Juillet), ივლისის დღეები, — საყოველთაო აჯანყება პარიზში 1830 წელს, რომელმაც დაამხო შარლ X, საფრანგეთის უკანასკნელი მეფე ბურბონთა დინასტიის მთავარი შტოდან და ტახტზე აიყვანა მისი ბიძაშვილი, ლუი-ფილიპ ორლეანელი. რევოლუციური გამოსვლების უშუალო მიზეზი გახდა შარლ X-ის 1830 წლის 26 ივლისის ბრძანებები, რომელიც კვეცდა სამოქალაქო უფლებებს და ეწინააღმდეგებოდა 1814 წლის ქარტიას. საპროტესტო აქციებსა და ქუჩის დემონსტრაციებს მოჰყვა პარიზში სამდღიანი შეიარაღებული შეტაკებები (27-29 ივლისი). 2 აგვისტოს შარლი იძულებული გახდა გადამდგარიყო, 9 აგვისტოს კი ლუი-ფილიპი „ფრანგთა მეფედ“ გამოცხადდა. საფრანგეთში დამყარდა „ივლისის მონარქია“, რომელიც საშუალო კლასის ზედა ფენების (ბურჟუაზია) პოლიტიკური და საზოგადოებრივი დომინირების ხანა იყო და 1848 წლის რევოლუციამდე გაგრძელდა. ივლისის რევოლუცია — სტატია ენციკლოპედია ბრიტანიკიდან (ინგლისური)
კირსტენ ვანგსნესი

კირსტენ სიმონ ვანგსნესი (ინგლ. Kirsten Simone Vangsness; დ. 7 ივლისი, 1972) — ამერიკელი მსახიობი და მწერალი. ცნობილია ტექნიკური ანალიტიკოსის, პენელოპე გარსიას შესრულებული როლით, სატელევიზიო კრიმინალურ ტელესერიალ „კრიმინალურ აზროვნებაში“. მას იგივე როლით მონაწილეობა აქვს მიღებული სერიალში „კრიმინალური აზროვნება: ეჭვმიტანილის ქცევა“ და შოუში „კრიმინალური აზროვნება: საზღვრებს მიღმა“, რომლის გადაღებები 2016 წლის 16 მარტიდან 2017 წლის 17 მაისამდე მიმდინარეობდა. პენელოპე გარსია დაიბადა 1972 წლის 7 ივლისს, კალიფორნიაში, აშშ-ში. არის ეროლ რელოი ვაგნესისა და ბარბარა მერის ქალიშვილი. მამამისი ეთნიკური წარმომავლობით ნორვეგიელია, ხოლო დედამისი იტალიელი. გაიზარდა პორტერვილში, თუმცა მოგვიანებით, საცხოვრებლად გადავიდა ცერიტოსში, სადაც მან „ცერიტოსის საშუალო სკოლა“ დაამთავრა. შემდეგ შევიდა „კვიპაროსის კოლეჯში“, 1996 წელს კი, ფულერტონში დაამთავრა კალიფორნიის უნივერსიტეტი. 2013 წლამდე ურთერთობაში იყო მელანი გოლდსტეინთან, 2015 წლის ნოემბერში, დაანონსეს რომ მას სასიყვარულო ურთიერთობა აქვს მსახიობთან და მწერალთან, კიტ ჰენსონთან. ↑ Vangsness, Kirsten. (2007-07-24) Kirstens Blog. CBS. დაარქივებულია ორიგინალიდან — 2007-10-12. ციტირების თარიღი: 2007-10-07. ↑ Criminal Minds' Kirsten Vangsness Joins Spin-Off as a Series Regular. TVGuide.com. დაარქივებულია ორიგინალიდან — 2013-05-01. ციტირების თარიღი: 2020-05-06. ↑ Cypress College Public Information Office. (2012-05-04) Cypress College @Cypress Newsletter. დაარქივებულია ორიგინალიდან — 2013-09-28. ციტირების თარიღი: 2020-05-06. ↑ Actress Kirsten Vangsness Helps Solve Cases on Television Show. დაარქივებულია ორიგინალიდან — 2016-10-13. ციტირების თარიღი: 2020-05-06. ↑ Waldon, Dave. (September 23, 2008) Kirsten Vangsness Thrives on "Criminal Minds". AfterEllen. დაარქივებულია ორიგინალიდან — October 6, 2008. ციტირების თარიღი: October 6, 2008. ↑ Sands, Nicole (November 23, 2015). „Criminal Minds Star Kirsten Vangsness Is Engaged: 'SHe's the Perfect Partner'“. People. კირსტენ ვანგსნესი — IMBD-ზე
ჯო მანტენია

ჯოზეფ ენტონი მანტენია (დ. 13 ნოემბერი, 1947) — ამერიკელი მსახიობი, მწერალი, პროდიუსერი და რეჟისორი. მანტენიამ სასცენო კარიერა 1969 წელს დაიწყო. მას შემდეგ კი გამოჩნდა მრავალ ფილმსა და სატელევიზიო სერიალში, მათ შორისაა: „ქსანადუ“ (1980), „ფულის ოქრო“ (1986), „სამი მეგობარი“ (1986), „ეჭვმიტანილი“ (1987), „თამაშების სახლი“ (1987), „სიმფსონები“ (1988), „ალისა“ (1990), „ნათლია:შექმნის ისტორია“ (1990), „ნათლია 3“ (1990), „მკვლელობა“ (1991), „ბაგსი“ (1991), „ცხრა სიცოცხლე“ (2005), „ედმონდი“ (2005), „შიშველი შიში“ (2007), „სიმპსონების ფილმი“ (2007) და სხვა. 2007–2020 წლებში ამერიკულ კრიმინალურ სატელევიზიო სერიალ „კრიმინალურ აზროვნებაში“ თამაშობდა სპეცაგენტის, დეივიდ როსის როლს. ჯო მანტენია — IMBD-ზე
მზის დაბნელება (1851 წლის 28 ივლისი)

მზის დაბნელება 1851 წლის 28 ივლისს — მზის სრული დაბნელება (15 (28) ივლისი, 1851), რომელმაც საქართველოს ტერიტორია მოიცვა. Total Solar Eclipse of 1851 July 28 ↑ Бакрадзе Д., „Археологическое путешествие по Гурии и Адчаре“. СПб. ст. 155, 1878г.